கேள்வி: அகமது நதீம் காசிமி - பின்னணி பற்றி விளக்கவும்.
பதில்: பிரித்தானியாவின் இந்தியப் பேரரசு குஷாப் மாவட்டத்தில் அங்கா கிராமத்தில் காசிமி பிறந்தார். அவர் 1931 ஆம் ஆண்டில் காம்ப்பெல்பூரில் உள்ள ஒரு உயர்நிலைப் பள்ளியில் பட்டம் பெற்றார். (இப்போது பாக்கித்தான் அட்டோக் நகரம் என மறுபெயரிடப்பட்டுள்ளது). அவர் அட்டோக்கின் அரசு கல்லூரியில் படிக்கும் போது தனது முதல் கவிதையை எழுதினார். பின்னர் பகவல்பூர் உள்ள சாதிக் எகெர்டன் கல்லூரியில் பயின்றார். அவர் 1935 இல் பஞ்சாப் பல்கலைக்கழகம் பட்டம் பெற்றார். அவருக்கு பீர்சாடா முகமது பக்ஷ் காசிமி எனற ஒரு சகோதரர் மற்றும் ஒரு சகோதரி இருந்தனர். முற்போக்கு எழுத்தாளர்கள் இயக்கத்தின் தீவிர உறுப்பினரான காசிமி அதன் செயலாளராகவும் இருந்தார். இதன் விளைவாக 1950 கள் மற்றும் 1970 களில் பல முறை கைது செய்யப்பட்டார். லாகூர் உள்ள பஞ்சாப் இருதவியல் நிறுவனத்தில் ஈழை நோய் ஏற்பட்ட சிக்கல்களால் அவர் 2006 ஜூலை 10 அன்று இறந்தார்.[https://pakistaniat.com/2006/08/16/a-tribute-ahmed-nadeem-qasmi-1916-2006/ A Tribute: Ahmed Nadeem Qasmi (1916-2006)] All Things Pakistan, Published 16 August 2006, Retrieved 26 June 2019
கேள்வி: அகமது நதீம் காசிமி - இலக்கிய வாழ்க்கை குறித்து விரிவாக சொல்லுங்கள்.
பதில்: ஃபூல், தெஹ்ஸீப்-இ-நிஸ்வான், அடாப்-இ-லத்தீப், சவேரா, நகூஷ் மற்றும் அவரது சொந்த பத்திரிகையான ஃபனூன் உள்ளிட்ட பல முக்கிய இலக்கிய இதழ்களில் காசிமி பதிப்பாசிரியராக பணிபுரிந்துள்ளார். உருது நாளேடான ''இம்ரோஸின்'' ஆசிரியராகவும் பணியாற்றினார். காசிமி பல ஆண்டுகளாக தேசிய செய்தித்தாள்களான ''ராவன் தவான்'' மற்றும் ''டெய்லி ஜாங்'' ஆகிவற்றுக்கு வாராந்திர கட்டுரைகளை வழங்கினார். இவரது கவிதைகளில் பாரம்பரிய கசல்கள் மற்றும் நவீன உரைநடை பாணி கவிதைகள் இரண்டையும் உள்ளடக்கியுள்ளது. அகமத் நதீம் காசிமியும் பிற கவிஞர்களுக்கு வழிகாட்டுதல் மற்றும் சீர்ப்படுத்துவதில் உறுதியாக இருந்தார். 1948 ஆம் ஆண்டில், பஞ்சாப் பகுதி அஞ்சுமான்-இ-தராக்கி பசந்த் முசன்னிஃபீன் (முற்போக்கு எழுத்தாளர்கள் இயக்கம்) என்ற இயக்கத்தின் பொதுச் செயலாளராக தேர்ந்தெடுக்கப்பட்டார். 1949 இல், அவர் பாகிஸ்தானுக்கான அமைப்பின் பொதுச்செயலாளராக தேர்ந்தெடுக்கப்பட்டார். கதீஜா மஸ்தூர், ஹஜ்ரா மஸ்ரூர், அகமது ஃபராஸ், அம்ஜத் இஸ்லாம் அம்ஜாத், அட்டா உல் ஹக் காஸ்மி, மற்றும் முன்னு பாய் உள்ளிட்ட எழுத்தாளர்கள் மற்றும் கவிஞர்களின் ஆதரவோடு 1962 ஆம் ஆண்டில், ''காசிமி'' தனது சொந்த இலக்கிய இதழான ''ஃபனூனை'' வெளியிட்டார். கவிஞர் பர்வீன் ஷாகீரின் வழிகாட்டியாக காஸ்மி இருந்தார். 1974 ஆம் ஆண்டில், மேற்கு பாக்கித்தான் அரசாங்கத்தால் 1958 இல் நிறுவப்பட்ட ஒரு இலக்கிய அமைப்பான ''மஜ்லிஸ்-தாரகி-அடாபின்'' பொதுச் செயலாளராக நியமிக்கப்பட்டார். டிசம்பர் 2011 இல், பேராசிரியர் ஃபதே முஹம்மது மாலிக் மற்றும் பிரபல கட்டுரையாளர் அடா உல் ஹக் காசிமி ஆகியோர் இஸ்லாமாபாத்தின் சர்வதேச இஸ்லாமிய பல்கலைக்கழகத்தில் அஹ்மத் நதீம் காசிமியின் வாழ்க்கை மற்றும் சாதனைகள் குறித்த கருத்தரங்கை ஏற்பாடு செய்தனர். அவரது இலக்கியப் படைப்புகளை உருது எழுத்தாளர்கள், கவிஞர்கள் மற்றும் விமர்சகர்கள் ஆகியோர் போற்றிப் பாராட்டியுள்ளனர்.